
	ZADEVA:
	Uredba o finančni podpori za izvajanje aktivnosti kmetijskih, razvojnih in izobraževalnih organizacij Slovencev v zamejstvu – predlog za obravnavo




1.	Predlog sklepa vlade

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) je Vlada Republike Slovenije na ______ seji dne ______  sprejela naslednji
 
 
SKLEP:
 
Vlada Republike Slovenije je izdala Uredbo o finančni podpori za izvajanje aktivnosti kmetijskih, razvojnih in izobraževalnih organizacij Slovencev v zamejstvu in jo objavi v Uradnem listu Republike Slovenije.
 
  
 
Mag. Janja Garvas
generalna sekretarka
 

Prejmejo:
· Ministrstvo za kmetijstvo
· Ministrstvo za finance
· Služba Vlade Republike Slovenije za zakonodajo
· Urad Vlade Republike Slovenije za Slovence v zamejstvu in po svetu
· Ministrstvo za gospodarstvo, delo in šport
· Ministrstvo za notranje zadeve in javno upravo
 

2.	Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov

/

3.	Osebe, odgovorne za strokovno pripravo in usklajenost gradiva

Dijana Madžarac, vodja Službe za evropske zadeve in mednarodno sodelovanje

4.	Zunanji strokovnjaki, ki so sodelovali pri pripravi dela ali celotnega gradiva, in s tem povezani stroški

Pri pripravi predpisa ni sodeloval zunanji strokovnjak oziroma pravna oseba.

5.	Predstavniki vlade, ki bodo sodelovali pri delu državnega zbora

/

6.	Kratek povzetek gradiva

V 12. členu Zakona o odnosih Republike Slovenije s Slovenci zunaj njenih meja (Uradni list RS, št. 43/06, 76/10 in 206/21 – ZDUPŠOP in 100/25; v nadaljnjem besedilu: ZORSSZNM) je določeno, da Republika Slovenija odnose s Slovenci zunaj njenih meja gradi na podlagi dolgoročne strategije, ki se uresničuje tudi s finančno podporo. V prvem odstavku 18. člena ZORSSZNM je določeno, da ministrstva v okviru svojih pristojnosti vzpostavljajo stike in razvijajo sodelovanje z organizacijami Slovencev zunaj Republike Slovenije.

Ministrstvo za kmetijstvo, gozdarstvo in prehrano (v nadaljnjem besedilu: ministrstvo) v skladu z določbami Zakona o kmetijstvu (v nadaljnjem besedilu: ZKme-2), ki določa cilje kmetijske politike, ukrepe za razvoj kmetijstva, ohranjanje poseljenosti podeželja ter krepitev strokovnega sodelovanja in prenosa znanja, uresničuje naloge na področju podpore kmetijskim dejavnostim in organiziranim strukturam na področju kmetijstva. Z namenom spodbujanja in ohranjanja kmetijstva, prenosa znanja ter razvoja slovenske identitete med Slovenci zunaj Republike Slovenije ministrstvo podpira delovanje slovenskih zamejskih kmetijskih organizacij.

Ker se Uredba o finančni podpori za izvajanje aktivnosti kmetijskih, razvojnih in izobraževalnih organizacij Slovencev v zamejstvu (Uradni list RS, št. 121/23 in 100/25 – ZKme-2) na podlagi prehodnih določb ZKme-2 uporablja le do sprejetja nove uredbe, se zaradi uskladitve s 151. členom ZKme-2 sprejema nova uredba, ki podrobneje ureja financiranje letnih programov aktivnosti kmetijskih, razvojnih in izobraževalnih organizacij Slovencev v zamejstvu ter določa upravičene aktivnosti oziroma stroške, pogoje in merila za dodelitev sredstev ter postopek njihovega uveljavljanja.

Namen uredbe je zagotoviti sistemsko, transparentno in pravno jasno podlago za izvajanje finančne podpore dejavnostim organizacij Slovencev zunaj Republike Slovenije na področju kmetijstva, s ciljem dolgoročnega ohranjanja kmetijske dejavnosti, strokovnega sodelovanja ter krepitve slovenske identitete v zamejstvu.
  

7.	Presoja posledic za

	a)
	javnofinančna sredstva nad 40.000 EUR v tekočem in naslednjih treh letih,
	da

	b)
	usklajenost pravnega reda Republike Slovenije s pravnim redom Evropske unije,
	ne

	c)
	administrativne posledice,
	ne

	č)
	gospodarstvo, zlasti mala in srednja podjetja ter konkurenčnost podjetij,
	ne

	d)
	okolje, vključno s prostorskimi in varstvenimi vidiki,
	ne

	e)
	socialno področje,
	da

	f)
	dokumente razvojnega načrtovanja.
	ne




8.	Predstavitev ocene finančnih posledic


I.	Ocena finančnih posledic, ki niso načrtovane v sprejetem proračunu

	Predvideno povečanje (+) ali zmanjšanje (-)
	Tekoče leto (t)
	t + 1
	t + 2
	t + 3
	Skupaj (v EUR)

	prihodkov državnega proračuna
	0,00
	0,00
	0,00
	0,00
	0,00

	prihodkov občinskih proračunov
	0,00
	0,00
	0,00
	0,00
	0,00

	odhodkov državnega proračuna
	0,00
	0,00
	0,00
	0,00
	0,00

	odhodkov občinskih proračunov
	0,00
	0,00
	0,00
	0,00
	0,00

	obveznosti za druga javnofinančna sredstva
	0,00
	0,00
	0,00
	0,00
	0,00



II.	Finančne posledice za državni proračun

a)	Pravice porabe za izvedbo predlaganih rešitev so zagotovljene:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Ministrstvo za kmetijstvo, gozdarstvo in prehrano
	252.000,00
	252.000,00
	NRP 2330-26-0022  Sodelovanje z organizacijami v zamejstvu 2026-2029
	649110 Sodelovanje s slovenskimi zamejskimi organizacijami v zamejstvu

	Skupaj (v EUR)
	252.000,00
	252.000,00
	
	



b)	Manjkajoče pravice porabe bodo zagotovljene s prerazporeditvijo:

	Ime proračunskega uporabnika
	Tekoče leto (t)
	t + 1
	Šifra in naziv ukrepa oz. projekta
	Šifra in naziv proračunske postavke

	Skupaj (v EUR)
	0,00
	0,00
	
	



III.	Načrtovana nadomestitev zmanjšanih prihodkov oziroma povečanih odhodkov proračuna

	Novi prihodki
	Tekoče leto (t)
	t + 1

	SKUPAJ
	0,00
	0,00



Obrazložitev finančnih posledic

Predlagana uredba ne zahteva dodatnih finančnih sredstev iz državnega proračuna, saj gre pretežno za formalno-normativno uskladitev obstoječe ureditve z novo pravno podlago iz Zakona o kmetijstvu (ZKme-2). Sredstva za izvajanje uredbe so zagotovljena v okviru sprejetega proračuna Republike Slovenije na proračunski postavki za sodelovanje s slovenskimi organizacijami v zamejstvu.

Predlog uredbe ne povzroča dodatnega povečanja ali zmanjšanja prihodkov državnega proračuna oziroma drugih javnofinančnih sredstev. Prav tako ne predvideva dodatnega zadolževanja ali izdajanja poroštev. Finančna sredstva za izvajanje uredbe bodo zagotovljena tudi v naslednjih proračunskih obdobjih v okviru načrtovanih proračunskih sredstev ministrstva pristojnega za kmetijstvo.
 

Navedba o zagotovitvi sredstev

Sredstva so v državnem proračunu zagotovljena na proračunski postavki 233 - Ministrstvo za kmetijstvo v višini 252.000,00 evrov, NRP 2330-26-0022 Sodelovanje z organizacijami v zamejstvu 2026-2029, 649110 Sodelovanje s slovenskimi zamejskimi organizacijami v zamejstvu.  


9.	Predstavitev sodelovanja z združenji občin

Vsebina gradiva ne vpliva na pristojnosti, delovanje oziroma financiranje občin.

Gradivo ni bilo poslano v mnenje Skupnosti občin Slovenije (SOS).

Gradivo ni bilo poslano v mnenje Združenju občin Slovenije (ZOS).

Gradivo ni bilo poslano v mnenje Združenju mestnih občin Slovenije (ZMOS).


10.	Predstavitev sodelovanja javnosti

Gradivo je bilo predmet sodelovanja z javnostjo.

Datum objave na spletni strani:
18. 4. 2025

Na gradivo niso bila podana mnenja, predlogi in pripombe.


11.	Spoštovanje Resolucije o normativni dejavnosti

Pri pripravi gradiva so bile upoštevane zahteve iz Resolucije o normativni dejavnosti.


12.	Vključitev v okvirni načrt normativne dejavnosti

Predlog predpisa, ki je predmet gradiva, ni vključen v okvirni načrt normativne dejavnosti.


Janez Cigler Kralj
minister

